Public procurement notice: Contract Notice
Published: 2016-08-13
Buyer: Burkina Faso
Country: BF
Contract type: Works
Procedure: Open procedure
CPV classification: 45233130: Road works
Submission deadline: 2016-11-15
EU fund: ESF

Technical requirements: BF-Ouagadougou: EUF — Bygge- og anlægsarbejder med henblik på at renovere og forstærke hovedvej nr. 04 (RN04) på afsnittet Koupéla-Gounghin/CU2a (34 km)
Renovering og forstærkning af fællesskabsvejen CU2a mellem Koupéla og Fada N'Gourma (strækningen mellem Koupéla og Gounghin).
Kontrakten vedrører bygge- og anlægsarbejder med henblik på at renovere og forstærke hovedvej nr. 04 mellem Koupéla og Gounghin over en strækning på ca. 34 km.
Den eksisterende vej er en asfalteret vej, hvor vejbanen er tosporet med en bredde på 7 m og nødspor med en gennemsnitsbredde på 1 m med tolags-/enkeltlags overfladebelægning.
— flytning af alle netværk tilhørende forsyningsselskaberne (elektricitet, vand, telefon, belysning osv.)
— jordarbejder: udvidelse af vejkronen med bagfyld/opgravet jord og eventuelt et underlag (30 cm tyk) op til overkanten af det eksisterende bundsikringslag
— vejarbejder: udvidelse af bærelaget ved genbrug af den eksisterende og forbedring med cement (ca. 2,5 %), så der opnås en vejkrone på 10,20 m i åbent land, 22,60 m over 2,100 km fra KP 00+00 og 12,70 i bebyggede områder (Koupéla og Gounghin)
— levering og udlægning af et 8 cm tykt bituminøst bærelag (bituminøst bærelag klasse 3) på hele vejafsnittet
— anlæggelse af drænkanaler ved hjælp af armeret beton på forskellige afsnit og afløbskanaler langs siderne
Udbudsmaterialet kan gratis gennemses i Burkina Faso på følgende kontorer: ministère des infrastructures, direction des marchés publics (DMP/MI), bâtiment Lamizana, 3
Deltagelse i udbuddet er åben på lige vilkår for alle fysiske og juridiske personer (deltagende enten individuelt eller som del af en gruppe — et konsortium — af tilbudsgivere), der er etableret i en af Den Europæiske Unions medlemsstater, et AVS-land eller et land eller territorium bemyndiget af AVS-EF-partnerskabsaftalen, hvorunder kontrakten finansieres (se punkt 22 nedenfor). Deltagelse er ligeledes åben for internationale organisationer. Alle leverancer og udstyr, der indkøbes i forbindelse med denne kontrakt, skal have oprindelse i 1 eller flere af disse valgbare lande. De kan have oprindelse i ethvert land, hvis deres værdi ikke overstiger 100 000 EUR.
Tilbudsgivere skal fremlægge en underskrevet erklæring, vedlagt formularen til afgivelse af bud på bygge- og anlægskontrakter, om, at de ikke befinder sig i nogen af situationerne anført i afsnit 2.3.3 i den praktiske vejledning.
Tilbudsgivere kan kun afgive 1 bud pr. parti. Bud, der kun gælder dele af et parti, vil ikke blive taget i betragtning. Tilbudsgiverne kan i deres bud angive, at de er villige til at tilbyde en rabat, hvis deres bud accepteres for flere partier. Tilbudsgiverne må ikke afgive bud på en alternativ løsning ud over det bud, de afgiver på de arbejder, der anmodes om i udbudsmaterialet.
Tilbudsgiverne skal ved afgivelsen af bud stille en tilbudsgaranti på 335 000 EUR. Denne vil blive tilbagebetalt til de tilbudsgivere, der ikke vælges, når udbudsproceduren er afsluttet, og til den eller de valgte tilbudsgivere, når alle parter har underskrevet kontrakten.
Den valgte tilbudsgiver skal stille en udførelsesgaranti på 10 % af kontraktværdien, når kontrakten underskrives. Tilbudsgiveren har 30 dage fra datoen for vedkommendes modtagelse af kontrakten underskrevet af den ordregivende myndighed til at stille garantien og tilbagesende den kontrasignerede kontrakt. Hvis den valgte tilbudsgiver undlader at stille garantien inden for det pågældende tidsrum, vil kontrakten blive annulleret, og en ny kontrakt vil blive udarbejdet og sendt til den tilbudsgiver, der indgav det næstbedste overensstemmende bud.